# *Výbor*

*Národnej rady Slovenskej republiky*

*pre hospodársku politiku*

15. schôdza výboru

**138**

## U z n e s e n i e

**Výboru Národnej rady Slovenskej republiky**

**pre hospodársku politiku**

zo 17. apríla 2007

k vládnemu návrhu návrh zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov **(**tlač **200)**

**Výbor Národnej rady Slovenskej republiky**

**pre hospodársku politiku**

prerokoval návrh zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov **(**tlač **200)** a

### A. s ú h l a s í

s návrhom zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov **(**tlač **200)**;

#### B. o d p o r ú č a

# Národnej rade Slovenskej republiky

návrh zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov **(**tlač **200)** schváliť so zmenami a doplnkami uvedenými v prílohe tohto uznesenia;

#### C. p o v e r u j e

1. predsedu výboru, aby výsledky rokovania výboru v  druhom čítaní z 13. marca 2007 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky v znení neskorších predpisov a predložil ju na schválenie gestorskému výboru,
2. spoločného spravodajcu výborov I. **Farkasa**, (S. **Kahanca**) aby v súlade s § 80 ods. 2 rokovacieho poriadku Národnej rady Slovenskej republiky v znení neskorších predpisov informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

Maroš **K o n d r ó t** 

predseda výboru

Peter **P e l e g r i n i**

Iván **F a r k a s**

overovatelia výboru

## *Výbor*

*Národnej rady Slovenskej republiky*

*pre hospodársku politiku*

Príloha

k uzneseniu č. 138

##### Z m e n y a  d o p l n k y

k vládnemu návrhu návrh zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač **200**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V čl. I v 8. bode sa vypúšťajú „slová prihlasovateľ, ktorý nahrádzajú slovami osoba, ktorá a“.

„Prihlasovateľ“ je legislatívna skratka ustanovená v § 14 ods. 1 platného zákona.

1. V čl. I sa za 19. bod vkladajú nové body 20 a 21, ktoré znejú:

„20. V § 24 ods. 5 sa vypúšťajú slová „alebo odseku 4”.

21.V § 25 ods. 4 písm. b) sa číslo “4” nahrádza číslom „3”.“

Nasledujúce body sa prečíslujú.

Dôvodom je potreba zmeny vnútorných odkazov v platnom znení zákona v nadväznosti na zmenu navrhovanú v bode 18.

1. V čl. I  24. bode v § 32 ods. 3 a ods. 6 sa slovo „dôvodná“ nahrádza slovom „odôvodnená“ .

Ide o zosúladenie s terminológiou použitou v nariadení Rady (ES) 510/2006 v čl. 5 ods. 4

1. V čl. I 24. bode v § 32 sa v poznámke pod čiarou k odkazu 7 dopĺňajú slová „Nariadenie Komisie (ES) č. 1898/2006 zo 14. decembra 2006, ktorým sa ustanovujú podrobné pravidlá implementácie nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín (Ú. v. EÚ L 369, 23.12.2006)“.

Nariadenie Komisie (ES) č. 1989/2006 je vykonávacím nariadením k nariadeniu Rady (ES) č. 510/2006, ktoré obsahuje podrobnosti a presné pravidlá vykonávania nariadenia Rady (ES) č. 510/2006.

1. V čl. I 24. bode v § 33 ods. 3 znie:

„(3) Úrad námietky, o ktorých sa konanie nezastavilo podľa odseku 2, zašle žiadateľovi; zároveň vyzve žiadateľa a namietateľa, aby rozpor odstránili zmierom v lehote dvoch mesiacov. Ak rozpor nebol odstránený, žiadateľ a namietateľ zašlú úradu svoje vyjadrenia v lehote jedného mesiaca od márneho uplynutia lehoty na ukončenie konania zmierom.”

Ide o precizáciu textu navrhovaného ustanovenia § 33 odsek 3, v ktorom sa stanovuje postup pri prerokúvaní námietok a z ktorého znenia nebolo zrejmé komu a v akej lehote sa zasiela vyjadrenie žiadateľa k podaným námietkam. Novonavrhnutý text § 33 ods. 3 stanovuje postup úradu a účastníkov konania o námietkach, v prípade ak sa rozpor nepodarilo odstrániť zmierom a zavádza jednomesačnú lehotu na podanie vyjadrenia k námietkam.

1. V čl. I 24. bode v § 33 ods. 4 v druhej vete sa vypúšťajú slová „v ktorom je výrobok vyrábaný,“ a nad slovo „prostredia“ sa vkladá odkaz na poznámku pod čiarou 7c.

Ide o zosúladenie s čl. 2 nariadenia Rady (ES) 510/2006 a čl. 4 nariadenia Rady (ES).

1. V čl. I 24. bode v § 33 ods. 5 sa slová „nespĺňa podmienky podľa § 32 ods. 3“ nahrádzajú slovami „nespĺňa podmienky ustanovené osobitným predpisom7)“.

Toto ustanovenie je potrebné zjednotiť s ustanovením odseku 1 druhá veta, z ktorého vychádza.

1. V čl. I 25. bode v § 33a ods. 1 sa slovo „dôvodná“ nahrádza slovom „odôvodnená“.

Ide o zosúladenie s terminológiou použitou v nariadení Rady (ES) 510/2006 v čl. 5 ods. 4.

1. V čl. I 25. bode v § 33b ods. 1 znie:

„(1) Rozhodnutím, ktorým sa žiadosti vyhovuje, vzniká prechodná ochrana označenia a dvojročná doba na prispôsobenie za podmienok ustanovených v osobitnom predpise.8a)“.

Ide o legislatívno-technickú pripomienku; precizuje sa navrhované ustanovenie, keďže podmienky, za ktorých sa môže poskytnúť prechodná ochrana názvu, resp. doba na prispôsobenie, sú upravené v nariadení.

1. V čl. I 27. bode v § 35 v odseku 1 slovo „Komisia“ sa nahrádza slovami „Európska komisia“.

Je potrebné uvádzať celý názov inštitúcie, nakoľko nebola ustanovená jej legislatívna skratka.

1. V čl. II.

V položke 235 v písmenách c) a d) sa za slová „označenia pôvodu“ a „zemepisného ozačenia“ vkladá slovo „výrobku“.

Spresňujú sa tak používané pojmy, nakoľko legislatívne skratky „označenie pôvodu“ a „zemepisné označenie“ nie je v zákone o správnych poplatkoch ustanovená.

1. V čl. III

Slová „1. júna 2007“ sa nahrádzajú slovami „1. júla 2007“.

Zmena účinnosti za účelom zohľadnenia nevyhnutných lehôt v legislatívnom procese.